b'\n_START_ARTICLE_\nBrahmagupta\n_START_PARAGRAPH_\nBrahmagupta (f\xc3\xb8dt 598, d\xc3\xb8d 668) var en indisk matematiker og astronom. Han ble f\xc3\xb8dt i byen Bhinmal i staten Rajasthan i dagens nordvestlige India._NEWLINE_Som matematiker er han mest kjent for \xc3\xa5 ha oppdaget tallet null. Hans verk Brahma Sphuta Siddhanta fra omkring 628 er det tidligst kjente verket som behandler nullen som et tall i egen forstand, og i dette verket angir han ogs\xc3\xa5 regneregler for aritmetikk med negative tall og null. Han fors\xc3\xb8kte ogs\xc3\xa5 \xc3\xa5 definere divisjon med null. Innen geometri er hans mest kjente bidrag Brahmaguptas formel som gir arealet til en syklisk firkant.'